„ Það hefur verið reynt að nálgast mig með slæmt í huga . Ég hef verið svo heppinn að vera með góða lífverði í kringum mig , “ segir Jóhannes . Hann hafi fyrst fengið sér lífvörð um þetta leyti . „ Það var bara strax í lok júlí 2016 . Þá var komið skrýtið fólk inn í líf mitt og farið að spyrjast út að fólk hefði áhuga á tölvunni minni og gögnunum . “ Hann hafi verið umkringdur góðu fólki sem hafi gripið inn í . „ Það var byrjað að fá upplýsingar að það væri ekki allt með felldu . Svo fór maður að taka eftir ýmsu skrýtnu eins og það var farið að fylgjast með manni , skrýtnir vinir og mikill áhugi á tölvunni . “ Jóhannes telur að reynt hafi verið að eitra fyrir honum , ráða hann af dögum . „ Það eru nokkur tilfelli sem lögreglan í Namibíu er að rannsaka því það er náttúrulega komin talsverð saga á bak við þetta og mikið af upplýsingum í kringum þetta . Lögreglan í Namibíu ætlar að rannsaka þessi tilfelli því henni finnst við vera með það mikið af upplýsingum , svo virðist vera , því ég var náttúrulega talsvert veikur og hef verið undir umsjá læknis síðan þá . “ Bæði hafi verið reynt að eitra fyrir honum með mat og drykk . „ Við vitum nokkurn veginn hverjir og hvað og hverjir voru notaðir . Þetta voru fleiri en eitt skipti . “ Hann hafi þurft að hafa marga lífverði á tímabili . „ Það var dálítið tæpt . Það voru sendir aðilar til að taka mig út . Það voru skipti sem ég hef þurft að hafa upp undir þrettán . Það eru reyndar tvö skipti sem það voru uppundir þrettán , “ segir Jóhannes í Kastljósi .